Sikkim

Sikkim () Indiako ipar-ekialdeko estatu itsasgabea da.

Geografia 
Himalaian kokatuta, mugakideok ditu: mendebaldean, Nepal; iparraldean eta ekialdean, Tibet; ekialdean, Bhutan; eta, hegoaldean, Mendebaldeko Bengala.

Kangchenjunga, munduko hirugarren mendirik altuena, estatuaren ipar-mendebaldeko zatian eta Nepaleko mugan dagoena, ia Sikkimgo leku guztietatik ikus daiteke.

Izena 
Sikkim hitza limbuzko su ("berria") eta khyim ("jauregia") berben arteko lotura da, Phuntsog Namgyal eskualdeko lehendabiziko erregeak jauregia eraiki zuelako. Tibeteraz Denjong du izena, "arroz-harana" esan nahi duena; leptxaz, Nye-mae-el ("paradisua") eta bhutiaz, Beymul Demazong ("arroz-harana ezkutua") da.

Banaketa administratiboa 
Sikkimek lau barruti ditu: Ekialdeko Sikkim, Mendebaldeko Sikkim, Iparraldeko Sikkim eta Hegoaldeko Sikkim: haietako hiriburuak Gangtok, Geyzing, Mangan eta Namchi dira, hurrenez hurren.

Hizkuntzak 
Nepalera Sikkimgo lingua franca da, herritar gehienak nepaldarrak direlako. Ingelesa eta hindia ere oso zabalduta daude. Bhutia, dzongkha, groma, gurunga, leptxa, limbua, magarra, majhia, majhwarra, newaria, raia, sikkimera, xerpera, sunuwarra, tamanga, thulunga, tibetera eta yakha Sikkimgo beste hizkuntzak dira.

Galeria

Erreferentziak

Kanpo estekak 
 Estatuko webgune ofiziala

Indiako estatuak eta lurraldeak
Sikkim